

Lumina in viata voastra

***Foaie Parohială editată de Parohia Romano-Catolică Orșova***

***cu sprijinul părintelui paroh Pr. Dr. Davor LUCACELA***

**Nr. 9/2023 din 26.02.2023**

**Din cuprins:**

**Marele duel**

**Pag. 2**

**Decalogul şi Isus**

**Pag. 3**

**DRAGOSTEA DOMNULUI ISUS ÎN PREASFÂNTUL SACRAMENT**

**Pag. 5**

**Ce dovezi ale iubirii sale ne dă Domnul Isus în Preasfântul Sacrament?**

**Pag. 5**

**Mă iubeşte şi pe mine?**

**Pag. 6**

**Iertarea**

**Pag. 7**

**Marele necunoscut**

**Pag. 8**

**Marele duel**

***Duminica I de post – ciclul A***

**Dispari din calea mea, Satană**

Nu-l poți găsi astăzi pe Isus? Trebuie să întrebi evanghelistul unde a plecat. Vei afla, că s-a lăsat condus de Duhul Sfânt în miezul pustiului, ca aici să fie în singurătate timp de patruzeci de zile și patruzeci de nopți. Roagă-l pe Conducătorul tău, ca să te conducă în apropierea lui și să-ți acorde harul să-l urmărești pe Domnul în această situație extraordinară. Adu-i o cinstire smerită Duhului Sfânt. Îți oferă posibilitatea, ca să înviorezi credința ta în **prezența permanentă și acțiunea acestui Dumnezeu ascuns.** Încredințează-te exclusiv conducerii sale. Acela, care conduce toți pașii lui Isus, cuvintele și faptele te va conduce și pe tine acolo, unde trebuie să fii, atâta timp vei fi receptiv la glasul lui, așa cum i se supune însuși Fiul lui Dumnezeu.

Isus rămâne nu numai în **singurătate,**  ci și în **foamete și sete.**  Te întrebi, de ce face asta? Se pregătește pentru faza hotărâtoare a vieții sale pământești. Se pregătește pentru ea, nu numai ca Dumnezeu, ci și ca om. De aceea se umilește și acceptă voința Tatălui. Îți arată, cât de necesar este să atingi starea, în care duhul să stăpânească, ceea ce este trupesc, ca să nu te lași supus de glasul trupului, ci de glasul Duhului. Nu te simți rușinat, când conștientizezi, cât de mare îți este frica de singurătate, cât de des întorci capul după confortul tău, cum te supui aceluia, care ar trebui să se lase supus? Puterea de care ai nevoie, pentru ca să poți să vestești împărăția lui Dumnezeu, se consolidează tocmai în singurătate și într-o auto educare. Nu te lăsa convins de nimeni de faptul, că astăzi nu mai este valabil. Pentru a nu avea nici un fel de îndoieli, vei fi martorul ispitei lui Isus.

Exercițiile îndelungate ale lui Isus au surescitat atenția Celui Rău. Reușește să simtă foarte bine, când se pregătește ceva, ce ar putea să-i amenințe opera lui. De aceea, îndrăznește să-l ispitească chiar pe Fiul lui Dumnezeu. Isus a admis această abordare a diavolului tocmai, pentru ca să nu mai ai îndoieli despre **existența reală a Satanei.** Nu te mira, că are curajul să pătrundă și acolo, unde ai vrea tu să petreci timpul cu Dumnezeul tău. Tocmai aceasta ține de modul lui de acțiune. Este viclean și perfid.

Face uz într-un mod rafinat, de situația actuală. Pentru a distruge fructul postului și al renunțării, se străduiește să trezească pofta. Nu a venit și la tine cel puțin o dată cu o asemenea tactică? Îl deranjează calea autoeducării, pe care ai început-o, de aceea vine cu asemenea prezentări, care trebuie să genereze o neliniște și tensiune, pentru ca să **facă răbdarea și perseverența ta insuportabilă** și să răstoarne intenția ta. Adu-ți aminte însă, cât de repede s-a întors satisfacția lui necesară în dezgustul tău, ori de câte ori l-ai crezut, și mai mult îți mai lua și din puteri pentru noua încercare în forță.

Învață din exemplele lui Isus, cum trebuie să procedezi într-o asemenea situație: privirea ta nu trebuie să rămână pe oferta Satanei, ci trebuie să se ridice la darurile, pe care ți le oferă Dumnezeu. Abia în lumina cuvintelor lui Isus vor păli sclipirile orbitoare ale fructului interzis. De aceea, nu-ți pierde curajul și înainte de toate păstrează-ți calmul și în situația când ești ispitit. Prietenul tăul cel mai bun îți este mult mai aproape decât un intrus ascuns. Singur ai rămâne doar atunci, dacă ai uita de Isus.

Dar așa cum vezi, Satana nu se lasă învins cu una, cu două. Mai are și alte mijloace verificate, cum să înjosească anunțarea veștii celei bune. Îndemnarea Domnului, de a face uz de puterea dumnezeiască, în niciun caz în folosul aproapelui, ci pentru a genera senzații, pentru ca așa să-și căștige renumele și popularitatea. Conștientizează, cât de periculos îi poate **plăcea puterea** și cât de vulnerabil este omul în acest domeniu. Roagă-l pe Isus, care în toată hotărârea s-a distanțat și de această încercare a diavolului, pentru a te învăța să deosebești încercările trădătoare ale mulțumirii de sine, nimicniciei și mândriei, încă în faza de embrion.

A treia ofertă a diavolului face legătura între bucurie, slavă și **bogăția**, care este perfidă tocmai prin faptul, că deschide poarte unuia și altuia. Satana se prezintă ca administratorul tuturor regalităților și a întregii slave pământești. Dar de acestea este atașată o condiție specială: *dacă vei cădea în genunchi în fața mea și mi te vei închina.* Pentru prețul acestei slujiri de idolatrie oferă totul. Domnul nu-l condamnă ca pe un mincinos, care oferă mai mult, decât poate da, ci tocmai pentru cerința lui de blasfemie, ca să-i fie adusă cinstirea divină. Cu asemenea adversar nu se poate discuta nici simula. Adoptă porunca clară a lui Isus și utilizează-o cu toată hotărârea mai înainte, ca ceva să ia loc în inima ta, care i se cuvine lui Dumnezeu. *Pleacă, Satano!*

Mulțumește-i Domnului, că ai putut să fii martorul faptului, cum îndreaptă eșuarea lui Adam. Victoria lui de astăzi este începutul victoriei finale asupra Răului. L-a umilit pe Satana, ca și tu să-l poți învinge cu succes. Prin fiecare victorie de acest gen te alături Victoriei lui Dumnezeu și îți consolidezi supremația. Îngerii, care au venit să-i slujească îți sunt la dispoziție și ție. Obișnuiește-te să conștientizezi **perpetua lor comunitate** și fii mereu în contact cu ei. Diavolul cel mai curând căută pe aceia, care se simt însingurați. Isus îi trimite, ca să-ți *întoarcă bucuria din ocrotirea sa și să-ți fie întărită generozitatea ta sufletească. Deschide buzele tale și vestește slava lui.[[1]](#footnote-1)*

***Sursa: Světlo, nr. 6/2008, pag. 3***

**Decalogul şi Isus**

S-a derulat o întâlnire a fiilor satului. Toţi cei care din tinereţe au plecat în lume spuneau: cât de multe s-au schimbat aici! Da, totul se schimbă în lume. Numai Dumnezeu şi Legile sale sunt fără schimbare.

- Mereu la fel, după miliarde de ani de la crearea lumii, regulile lui Dumnezeu pentru lumea materială sunt valabile – legile naturii.

- Mereu la fel, de la crearea omului, sunt valabile legile lui Dumnezeu pentru suflet – legile morale.

Omul poate încălca aceste legi în interiorul naturii şi în interiorul inimii, dar atunci este rău pentru natură şi pentru om.

Omul trebuie să cunoască tot mai profund legile în natură şi în conştiinţa sa şi să le respecte cât mai bine – apoi trăieşte bine şi o duce bine pe pământ.

Decalogul Vechiului Testament este un fel cerinţă morală minimă, care poate fi îndeplinită de fiecare om.

Domnul Isus nu a desfiinţat acest Decalog, ci l-a aprofundat, l-a interiorizat. Fericirile lui conduc omul mai departe: deschid omul pentru apelul infinit a lui Dumnezeu pentru a merge pe calea perfecţiunii, perfecţiunii în dragoste.

Morala Noului Testament, a Predicii de pe Munte a lui Isus are o asemenea frumuseţe, încât la nivelul gândirii oamenilor Vechiului Testament putea fi doar bănuită.

Prin repetiţia de şapte ori a: „Eu însă vă spun” Isus se ridică deasupra normelor limitatoare ale Vechiului Testament, care asigură măsura de bază a ordinii şi a dreptăţii. Acum ar trebui deci; când am analizat Decalogul, şcoala de bază a lui Dumnezeu, a omenirii, să trecem în treapta superioară a şcolii Predicii de pe Munte. Această şcoală a Noului Legământ este pentru întreaga viaţă. Duminică de duminică vom merge la şcoala Domnului Isus, care ne conduce mereu mai sus, la idealurile perfecţiunii creştine.

Idealurile morale ale fericirilor lui Isus (Mt 5-7) sunt atât de înalte, încât ascultătorii lui au întrebat imediat, dacă este realmente posibil să trăiască conform acestora. Să respecţi Decalogul – să nu ucizi, să nu furi, să nu minţi, este în puterea oricărui om, care are bună-voinţă. Dar fericirile, nu sunt gândite numai pentru călugări şi asemenea oameni, care cultivă o profundă spiritualitate ca pe un hobby al lor, ca pe o îndeletnicire personală?

„Morala fericirilor este nereală şi în practica vieţii obişnuite de neefectuat, ba chiar dăunătoare. Viaţa cotidiană merge în cu totul alt sens.” – Aşa judecă în cartea sa despre Isus eruditul Evreu Klausner, şi nu numai el – şi mulţi creştini gândesc la fel.

Isus însă cheamă la acest drum pe fiecare om. De aceea este sigur, că morala Evangheliei sale corespunde puterilor şi posibilităţilor oricărui om, la fel ca şi Decalogul. Este vorba aici de o adevărată înţelegere şi realizare.

La citirea Fericirilor trebuie să avem în vedere că aici nu este vorba de porunci şi interdicţii concrete, de îndrumări textuale pentru utilizare. Sunt declaraţii figurative, convenţionale, parabole.

Trebuie deci, să ne întrebăm mereu aici cu privire la intenţia Domnului Isus, ce vrea să spună cu acestea. Să întinzi şi obrazul drept, - tăierea mâinii, - urechea acului, prin care trece cămila, - sunt declaraţii figurative. Nu este vorba aici de o realizare mott-a-mott, ci de sensul oratorului: cum trebuie să ne comportăm în duhul Evangheliei, în situaţia mea.

Exemplele unui asemenea comportament în duhul Evangheliei ne-a dat însuşi Isus prin viaţa sa. „Întinderea obrazului” nu însemna pentru el pasivitate, lipsa de opunere a rezistenţei în faţa răului. Isus a opus rezistenţă răului trupesc – vindeca bolnavii. A luat poziţie în faţa răului din oameni, i-a admonestat, i-a alungat din templu. Deci, este vorba de un alt tip de comportament decât pasivitatea. Deja Părinţii Bisericii, în primele secole au accentuat că, cuvintele lui Isus sunt explicate şi luminate de faptele sale.

Imediat ce conştientizăm, că toate cerinţele Predicii de pe Munte sunt de fapt ilustraţii figurative ale aceleaşi porunci – privind dragostea, Predica de pe Munte devine comprehensibilă. Conform cu aceasta, putem compara situaţia noastră, să căutăm o adevărată poziţie pe drumul vieţii.

Despre această străduinţă pe durata întregii vieţi, scrie sfântul Pavel: „Nu spun, am acaparat aceasta şi că sunt perfect, dar merg spre aceasta şi vreau să acaparez, pentru că şi pe mine însumi m-a acaparat Isus Cristos. Merg spre ţel pentru a obţine recompensa învingătorului.” (Cfr. Fil 3,13-15).

Aceasta este descrierea situaţiei întregii vieţi a unui adevărat ucenic a lui Cristos. Nu este niciodată mulţumit de sine, dar nici odată nu cade pradă pasivităţii sau descurajării. Chiar dacă mai este departe de ţel, dar se hotărăşte să se străduiască pentru idealurile Predicii de pe Munte, şi deja este valabil în ceea ce-l priveşte acel „fericiţi sunt aceia.”

Cum să rezumă deci raportul Decalogului cu Evanghelia lui Isus?

Decalogul este licărirea bunătăţii paterne a lui Dumnezeu, care vrea să-l conducă pe om din robie la libertate. Predica de pe Munte este lumina plină, în care trebuie să împlinim voinţa lui Dumnezeu. Este Vestea cea Bună, că s-a apropiat împărăţia lui Dumnezeu. Că omul trebuie să se întoarcă şi să creadă în Evanghelie. Prin întoarcere ne gândim la o schimbare radicală a inimii, care are ca scop: „ca bucuria care este în mine, să fie şi în voi şi ca bucuria voastră să fie desăvârşită.” (In 15,11)

Isus propăvăduieşte oamenilor milostivirea nelimitată a lui Dumnezeu – şi de aceea şi cere un răspuns mărinimos de dragoste. Afirmaţia: „Iubeşte-l pe aproapele ca pe tine însuţi” – dă iubirii noastre aripi. Totuși, ce ai face în situaţia dată pentru tine, trebuie să faci şi pentru aproapele!

La o asemenea întoarcere radicală a inimii nu este suficientă doar buna-voinţă. Aceasta o reuşeşte doar dragostea. Îmi aduc aminte de un flăcău. Într-o clipă a ajuns într-o potlogărie, s-a bătut, s-a îmbătat, fura. Apoi făcea întotdeauna promisiuni şi hotărâri, că niciodată nu se va mai întâmpla – şi după foarte puţin timp era acolo, unde a fost înainte. Până când odată i-a spus preotului: „Părinte, eu m-am schimbat realmente. Pentru o fată. Ea este foarte cumsecade şi mă iubeşte. Acum nici nu mă mai gândesc la acele năzbâtii!”

La fel se întâmplă întotdeauna. Singurul lucru care reuşeşte să schimbe inima omului, este realitatea ca el să simtă că este iubit. Că îl iubeşte omul, că îl iubeşte Dumnezeu.

Sfântul Pavel a avut şi el această experienţă. El scrie Romanilor (8,3): „Pentru că ceea ce era neputinţa Legii, a săvârşit Dumnezeu.” Şi spre deosebire de legile omeneşti, această povară a iubirii lui Isus este directă, povara lui este uşoară. Ceea ce numim „viaţa spirituală”, nu este nimic altceva, decât acţiunea puternică a Duhului iubirii lui Dumnezeu în aceea care i se deschid. Acel Duh face din noi, copii fericiţi ai lui Dumnezeu, omul nou.

Această „viaţă spirituală” se numeşte în Noul Testament „viaţă în harul lui Dumnezeu.” Ce este har al lui Dumnezeu? Avem înclinaţia să credem, că a fi „în harul lui Dumnezeu”, este ceva, ca şi când am fi doborâţi de o oarecare mireasmă a lui Dumnezeu, o lumină nenaturală. Dar aceasta este ceva mai frumos şi mai simplu. Har este ceea ce se întâmplă când omul se deschide acţiunii Duhului lui Dumnezeu. Când acel Duh începe să elibereze de frică, să deschidă cătuşele relelor obiceiuri, când omul începe să ridice capul să se îndrepte. Când în paginile Evangheliei începem să ne recunoaştem. Când în noi şi în jurul nostru începem să descoperim tezaurul îngropat, talanţii, talentele.

Este cea mai mare peripeţie, pe care o poate trăi omul. Corectitudinea acestui drum se cunoaşte după faptul că el conduce de la nesuportare spre dragoste, de la fervoare la siguranţă, de la golul pe care îl simţim deseori la bucurie, că este în spiritul fericirilor.

Epoca noastră este plină de nesiguranţă, invidie, violenţă, exploatare reciprocă. Cum să le îndreptăm?

„Trebuie să schimb lumea” – spun revoluţionarii. Dar violenţa dărâmă.

„Trebuie să schimb inima mea” – spune Isus. Numai cei calmi şi liniştiţi au viitor. Fericirile sunt una dintre posibilităţile de ieşire ale omenirii din criză.

Fraţilor, s-a vorbit destul de mult despre Decalog şi despre Predica de pe Munte. Acum este timpul să începem să trăim în conformitate cu acestea.

**Sursa:** [**www.fatym.com**](http://www.fatym.com)

**DRAGOSTEA DOMNULUI ISUS**

**ÎN PREASFÂNTUL SACRAMENT**

**Nos cognoviumus et credidimus charitati, quam habet Deus in nobis.**

Şi noi am cunoscut şi am crezut în dragostea, pe care o are Dumnezeu faţă de noi (1In4,16)

„Noi am crezut în dragostea, pe care Dumnezeu o are faţă de noi – Aceste cuvinte ascund în ele profunzimi nebănuite.

Este de fapt credinţa în adevărul cuvintelor lui Dumnezeu şi aceasta se cere de la fiecare creştin; este credinţa în dragoste şi aceasta este mai desăvârşită şi este încoronarea celei dintâi. Credinţa în adevăr va fi stearpă, dacă nu se înalţă şi nu se transformă în credinţa în dragoste. Ce fel de dragoste este aceea în care trebuie să credem? Este dragostea lui Isus Cristos, pe care ne-o manifestă în Preasfântul Sacrament, care este El însuşi, dragostea vie şi nesfârşită.

Fericiţi cei ce cred în dragostea lui Isus în Preasfântul Sacrament, şi pentru ei cred în ea îl şi iubesc; căci a crede în dragoste înseamnă a iubi. Aceea însă, care cred numai în adevărul Preasfântului Sacrament, nu trebuie să aibă deja iubirea, sau o au foarte greu.

**Ce dovezi ale iubirii sale ne dă Domnul Isus în Preasfântul Sacrament?**

**1.**

Înainte de toate e cuvântul său lipsit de falsitate. Ne spune, că ne iubeşte şi că a fondat Sacramentul numai din dragoste pentru noi – În Cuvântul său este adevăr. Credem cuvintelor unui om cinstit, de ce să credem mai puţin cuvintelor Mântuitorului nostru? Dacă prietenul vrea să spună prietenului că îl iubeşte, îi spune singur şi-i strânge mâna cordial. Şi Domnul Isus, când vrea să ne asigure de dragostea sa, vine să ne spună personal, nu ne transmite acest lucru nici prin îngeri, nici prin slujitorul său – căci iubirii nu-i plac intermediari! Şi prin neîntrerupta repetare şi reînnoire a acestui Sacrament ne spune fără încetare: „Vă iubesc – doar vedeţi că vă iubesc!”

Domnul Isus s-a temut foarte mult, că încet, încet vom uita de el, şi de aceea şi-a construit o casă între casele noastre, şi în ea biroul său, locul, unde este „acasă”, pentru a nu putea uita de el şi de dragostea lui. O iubire oferită şi accentuată astfel nu poate fi uitată – cel puţin aceasta este convingerea Lui.

Şi realmente, fiecare, care în gândurile sale se preocupă în mod serios de Preasfântul Sacrament, şi în mod deosebit cine participă la el, simte în mod irezistibil, că este iubit de Domnul Isus; vede, că are în el un tată şi că este iubit ca un copil – pentru că are dreptul să vină şi să vorbească ca un copil cu tatăl său; în biserică lângă tabernacol se simte ca şi cum ar fi la tatăl său, acasă. Este de înţeles, că mulţi îşi doresc să locuiască în apropierea bisericii, oarecum în umbra casei părinteşti!

Deci Domnul Isus, prin cuvintele sale, care le adresează sufletului nostru şi pe care le simţim direct, ne spune că ne iubeşte în Preasfântul Sacrament – să credem deci în dragostea Lui.

**2.**

**Mă iubeşte şi pe mine?**

Pentru aceasta există doar un singur răspuns: În familia creştină părinţii iubesc pe fiecare dintre copiii lor, în mod egal – sau nu este adevărat? Şi dacă totuşi îi acordă mai multă grijă şi dragoste unuia mai mult decât celorlalţi, nu se întâmplă pentru faptul că acesta este mai slab, mai neajutorat? Aşa că, Domnul Isus are faţă de noi o dragoste echivalentă cu a unui tată bun faţă de copilul său – de ce să i-o contestăm?

Dimpotrivă, să privim cum Isus manifestă dragostea sa pentru fiecare dintre noi. Vine în fiecare dimineaţă, pentru a vedea pe fiecare dintre copiii săi, să vorbească cu ei, să-i viziteze, să-i îmbrăţişeze. Şi chiar dacă vine în acest mod la noi de ani de zile, vizitele sale sunt atât de plăcute, atrăgătoare şi pline de iubire la fel cum a fost prima. Nu îmbătrâneşte, nu oboseşte cu dragostea faţă de noi nici prin aceea, că s-a dăruit de atâtea ori fiecăruia dintre noi. Oare nu se dăruieşte fiecăruia în întregime? Şi dacă suntem mulţi la Sânta împărtăşanie, se împarte între noi? Dă cuiva mai puţin?

Şi când biserica este plină, oare nu poate fiecare în parte să-L roage, să vorbească cu El? Şi oare nu este auzit fiecare dintre noi ca şi cum ar fi singur în biserică?

Aşa mă iubeşte Isus pe mine, persoana mea, şi pe fiecare dintre noi. Fiecare îl ia în întregime pentru sine şi prin aceasta nu-i ia nimănui partea; la fel soarele luminează pentru toţi în întregime; astfel este marea, pentru fiecare peşte întreagă şi pentru toţi peştii în acelaşi timp. Domnul Isus este infinit mai mare decât noi toţi la un loc – este inepuizabil.

Încă un motiv de nestrămutat pentru credinţa în iubirea Domnului Isus în Preasfântul Sacrament al Altarului pe care o are faţă de noi şi acesta este motivul durabilităţii sale.

Cât de jenant este pentru acela, care reuşeşte să înţeleagă, că Domnul Isus se jertfeşte zilnic în nenumărate sfinte Liturghii, care se derulează una după alta – şi câte dintre aceste sfinte Liturghii jertfite pentru noi se derulează în biserici goale – aproape fără credincioşi! În timp ce Domnul Isus pe altar – acest al doilea Calvar – strigă către cer pentru îndurare, păcătoşii îl jignesc pe Dumnezeu Tatăl şi pe Cristosul său. De ce jertfeşte Domnul Isus jertfa sa de atâtea ori, din nou şi din nou; dacă oamenii nu au niciun folos din ea? De ce rămâne zi şi noapte pe atâtea altare, la care nu vine nimeni să ia haruri, pe care el le împarte cu mâinile pline?

Pentru că iubeşte, speră şi aşteaptă! Dacă ar veni pe altarele noastre numai în anumite zile, poate că un păcătos, care a luat o hotărâre de întoarcere, l-ar căuta şi negăsindu-l ar trebui să aştepte – şi asta, mai curând aşteaptă El însuşi aici păcătosul câţiva ani, decât să-L aştepte păcătosul câteva clipe, pentru că i-ar putea dispărea cheful tocmai atunci, când vrea să scape de păcate!

Sunt puţini cei care se gândesc, că Domnul Isus din Preasfântul Sacrament ne iubeşte atât de mult. Cu toate acestea, aşa este! Nu avem o credinţă vie în Domnul Isus! Ne-am purta oare faţă de prieteni sau faţă de oricine altul cu atâta lipsă de recunoştinţă, ca faţă de domnul Isus?

**Autor**: **Sv. PETR JULIÁN EYMARD
fondatorul Congregaţiei Preasfântului Sacrament al Altarului**

**Iertarea**

**Rafal Soroczyński**

 Să remarcăm, când sunt două păreri diferite și în locul unui dialog liniștit acesta se transformă în acuzații și ne pune în fața faptului de a constata, cine are dreptate și cine nu.

Atunci fugim, pentru că este prezent diavolul și face tot ce este posibil, să ne obțină pentru el. Să fim prudenți, pentru că diavolul, în aceste dialoguri fierbinți și instabile trezește mândria și invidia. Când vă gândiți, că aveți dreptate, și chiar dacă ați avea dreptate, nu-l învinuiți pe celălalt, chiar dacă sunteți convins, că el greșește.

Ce este mai rău, nu vorbim cu fiecare, ne opunem minții și-l acuzăm pe acela de greșeli, pentru că și aici este prezent diavolul, și iarăși fugim.

Să dialogăm cu umilință, să fim ultimii și niciodată primii, chiar dacă avem 100% dreptate, pentru că atâta timp cât avem dreptate, nu trebuie să-l luăm în serios, adevărul își face spațiu singur. Să fim întotdeauna înțelegători, să-i justificăm și vom fi justificați, să-i iertăm și vom fi iertați, să-i înțelegem și vom fi înțeleși.

Dar atâta timp cât iubim, totul va reuși, pentru că dragostea este generoasă, dragostea este dragoste; nu este invidioasă, nu se laudă, nu se umflă în pene, nu-i lipsește respectul, nu caută interesele proprii, nu se ridică în slăvi, nu primește răul, nu o va îmbucura nedreptatea, însă da, se bucură de adevăr. Dragostea iartă întotdeauna, le crede pe toate, întotdeauna are speranța, le suportă pe toate. (compară cu 1 Cor 13,4-7).

Toate acestea sunt posibile, dacă ne hotărâm să petrecem câteva ore în rugăciune cu Isus.

***Sursa:*** [***www.fatym.com***](http://www.fatym.com)

***Marele necunoscut***

Foarte des însă creştinul nu va avea în viaţa cotidiană absolut ocazia să-şi adapteze relaţiile sale cu oamenii în mod apostolic. *Cu atât mai mare importanţă primesc astăzi, în societatea stratificată, formele de muncă misionară, apostolică.* Pot şi trebuie să exerseze, să se dezvolte, să se maturizeze în *fiecare* relaţie interpersonală; în contactul cu colegul la serviciu, cu colaboratorul, cu superiorul sau subordonatul, cu clientul şi cu vecinul, cu prietenul şi cu duşmanul. Aici se deschid posibilităţi inepuizabile, astăzi de abia descoperite: primăvara tânărului creştin în zorii erei atomice! Cine şi-a cultivat bucuria provocată de aproapele, pentru că ştie să se bucure de Dumnezeu şi din propria persoană, cunoaşte lumea şi viaţa ca cea mai frumoasă aventură, ca un drum de cercetare, care duce în colţuri de lume mereu noi, drumul în patria necunoscută a omului. Doar alt om, aproapele, *este un mare necunoscut.* Putem descoperi în el lucruri remarcabile: regiuni ale iadului, pustietăţi, câmpuri înguste şi plantaţii imense, care niciodată nu au adus recoltă. Şi raiul, care a rămas necunoscut. După apariţia şi descoperirea continentelor întunecate şi a polilor pământul a devenit o minge, despre care mulţi oameni cred, că doar zboară în jurul lui, au terminat joacă cu el. A devenit „lipsit de interes”. „Cel mai interesant” a devenit omul, despre care bănuim, că îl cunoaştem atât de bine, pentru că noi cunoaştem acele trei set-uri de fraze, acţiuni şi reacţii, pe care le împărtăşim cu el. Creştinul vigilent ştie din propria-i experienţă, că aproapele nematurizat ascunde în el un potenţial, despre care nici nu a visat. Poate vede o mică părticică în vis şi în amintirile copilăriei. Doar în aceste amintiri este prezent faptul, prin care poate deveni copil al lui Dumnezeu, omul, ce posibilităţi imense sunt ascunse în el, ascunse la fel ca fluturele în larvă. Lucrul apostolic indirect construieşte pe o bază: *pe o necondiţionată apreciere foarte înaltă a fiecărui om.* (Când vedem, cât de puţine cred „creştinii” deseori despre ceilalţi oameni şi în conformitate cu aceasta discută şi se poartă cu ei, ştim, aflăm totul despre micimea lor). Fiecare om, coleg, femeie tânără, superior, colaborator sau omul, pe care „accidental” l-am întâlnit în societate, este oferta, pe care Dumnezeu ne-o face. În el vine la noi Cristos.

**Autor: Friedrich Heer**

**Traduceri: Iosif Fickl**

**Corectura: Maria Fickl**

 **Așteptăm sugestiile, criticile și comentariile Dumneavoastră, la adresa de e-mail:** **monimex\_f@yahoo.com** **Tel.: 0722 490 485**

***Dacă aveți adresă de e-mail, puteți să o transmiteți și vi se pot trimite pe e-mail aparițiile acestei Foi Parohiale și anexele acesteia.***

***TOTUL ESTE GRTUIT!!!***

1. Ps responsorial 51,17 [↑](#footnote-ref-1)